# Bob Hvid Green

### Fra Wikipedia, den frie encyklopædi

Du har nye beskeder (forskel fra næstsidste redigering).

Bob Hvid Green er en dansk digter der debuterede og fik sin ilddåb i tidsskriftet Øverste Kirurgiske nr. 20-21 1999. Er især kendt for sine pastiche-agtige digte, hvor selve teksten læner sig kraftigt opad sit forlæg, fx for sin pastiche over digteren Pia Tafdrups digt "Viber ved midnat". I Greens tekst drejer det sig ikke kun om at parodiere fortilfældet, men ligeledes om at parodiere selve parodien. Herved får man en form for pastiche, som er meget underholdende, men som muligvis har svært ved at stå alene som autonom tekst. På den anden side kan der jo være tale om en tekst, som ikke ønsker at være autonom, men som søger at leve højt på effekten af det mellemrum, der skabes mellem pastiche og fortilfælde og derved sikre at både pastichens og fortilfældets rum bliver usikkert og ikke-autonomt.

Green har indtil videre kun fremført sine digte ved en enkelt lejlighed, nemlig på The Lab på Vesterbrogade i København. Publikum var imidlertid i tvivl om, om det nu også var den "rigtige" Bob, som læste digtene op, idet oplæseren havde paryk på og i øvrigt havde mere travlt med at skaffe sine venner øl end med at læse op.

Hentet fra "http://da.wikipedia.org../../../b/o/b/Bob_Hvid_Green_03b9.html"

Kategori: Digtere fra Danmark

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg